
Martfű Város Polgármesterétől

E L Ő T E R J E S Z T É S

Martfű Város rendezési terve település szerkezeti tervének

módosításáról

   Tisztelt Képviselő Testület!

Martfű Város Önkormányzata Képviselő- testülete 186/2011 (XII.15.) számú határozatában döntött az érvényben lévő rendezési tervének  módosításáról, a település képének megőrzése, az építés helyi rendjének biztosítása érdekében.
A többször módosított 253/1997. (XII.20.) Korm. rendelet 3. számú mellékletében illetékességgel  rendelkező államigazgatási szervezeteknek  véleményezés céljából megküldtük az elkészített dokumentációt, akik véleményüket írásban megküldték a rendelkezésükre álló ügyintézési határidőn belül.

A szerkezeti tervet szakmai véleményezés céljából  megküldtünk a Hajdú-Bihar Megyei Kormányhivatal Építésügyi Hivatalának Állami Főépítésze, Jambrik Imre úr számára.

Az állami főépítész úr szakmai véleménye, valamint a település szerkezeti terv módosítása előterjesztésem mellékletét képezi.

Az elkészült módosított szerkezeti terv  2012. július 30 -tól 2012. augusztus 29 -ig  a helyben szokásos módon kifüggesztésre került.

A szerkezeti terv módosításával kapcsolatban   észrevétel és eltérő vélemény  nem érkezett.

   Tisztelt Képviselő-testület!

Kérem az előterjesztés  megtárgyalását és az alábbi határozati javaslat elfogadását.

Határozati javaslat:

…/2012.(.....) Határozat

Martfű szerkezeti tervének módosításáról.

Martfű Város Önkormányzata Képviselő-testülete az 1990. évi LXV. Tv. szerint, valamint az épített környezet alakításáról és védelméről szóló 1997. évi LXXVIII. 7. § (3)

bekezdés b. pontja értelmében, továbbá a 253/1997. (XII.20.) Korm. rendelettel közzétett Országos Településrendezési és Építési követelmények 2. § (1) bekezdésében foglaltak szerint, Martfű város közigazgatási területére vonatkozóan módosítja a város településszerkezeti tervéről szóló 14/2006. (IV.27.) számú határozatát az előterjesztés melléklete szerint, melynek része a módosított településszerkezeti terv leírása, valamint a módosított településszerkezeti tervlap TSZ-1/m3 jelű rajzszámon.

Martfű, 2012. október 15.

